
»Og  Løftet  er  til  eder«. 

Af  Ældste  Archibald  F.  Bennett. 


Der  er  mange  Minder  fra  Krigstiden,  som  glædeligt  nok 
begynder  at  gaa  i  glemme.  Men  selve  Krigen  kan  efter- 
lade sine  lyse  Minder  om  sand  Manddom  og  Kammerat- 
skab, samt  uforglemmelige  Beviser  paa  Guds  Godhed  og 
Varetægt,  som  berettiger  en  Genfortælling  af  Begivenheder 
fra  disse  tunge,  mørke  Dage. 

Krigen  kom  til  Canada,  da  den  kom  til  England,  den  4de 
August  1914.  Canadiske  Frivillige  samledes  i  Tropper  og 
tog  snart  deres  Pladser  i  Løbegravene,  Side  om  Side  med 
Tropperne  fra  Moderlandet. 

I  Alberta  blev  der  organiseret  det  13de  Canadiske  riden- 
de Riffelkorps;  og  Eskadron  »C«  af  dette  Regiment  bestod 
hovedsagelig  af  Mormoner  født  i  Amerika. 

De  fleste  af  dem  var  Sønner  af  Forældre,  som  havde  bo- 
sat sig  i  Canada  ifølge  et  Kald  fra  Kirkens  Præsident.  Og 
som  Borgere  i  Landet  følte  de  Forpligtelse  til  at  træde 
hjælpende  til  nu,  da  Landet  trængte  til  dem. 

Paa  et  Søndagsmøde  holdt  i  Byen  Taber  i  Alberta  den 
26.  Marts  1916,  fremkom  Borgmester  Hug  B.  Brown,  som 
var  Kommandant  for  Eskadron  »C«  med  en  indtrængende 
Opfordring  til  Frivillige.  Der  var  ni,  der  meldte  sig  i  Al- 
dere  fra  18  til  21  Aar.  Vi  var  opvokset  sammen  i  Præste- 
dømmets Kvorumer,  i  Søndagsskolen,  i  Ungdomsforenin- 
gerne. Vi  havde  været  Kammerater  i  Dans  og  havde  kon- 
kurreret med  hinanden  i  Sport. 

Lige  før  vi  skulle  rejse  hjemme  fra  blev  Ældste  Samuel 
J.  Layton  kaldet  til  at  tale  ved  vort  Nadvermøde.  Han 
havde  kun  talt  i  nogle  faa  Minutter  før  Herrens  Aand  kom 
over  ham.  Og  under  dens  Indflydelse  lovede  han  denne 
Gruppe  af  ni  unge  Mænd,  at  hvis  vi  ikke  ville  foretage  os 
noget,  som  vore  Mødre  vilde  skamme  sig  for,  skulle  vi  alle 
sammen  komme  levende  hjem  fra  Krigen,  naar  den  var 
overstaaet. 

Nogle  faa  Maaneder  senere  var  de  otte  af  os  i  England. 
(Den  ene  var  blevet  holdt  tilbage  i  Canada);  og  midt 
imellem  de  mange  Fristelser  og  den  løse  Moral,  som  her- 
skede i  Soldaterlejrene  sluttede  vi  os  tættere  sammen. 
Naar  vi  sad  i  vort  Telt  om  Aftenen  talte  vi  om  vore  Fami- 
lier og  Venner  derhjemme,  og  om  den  Lære  vi  havde  mod- 
taget i  vore  Hjem.  Vi  besluttede,  at  vi  ville  efterleve  disse 
Lærdomme  nøjere,  end  vi  nogensinde  før  havde  gjort  og 
at  vise  os  som  værdige  Repræsentanter  af  vore  Forældre 

og  Hjem.  Hver  Aften,  uden  Undtagelse  knælede  vi  i  Bøn 
og  bad  Herren  hjælpe  os. 

Da  vi  fik  Orlov  opsøgte  vi  vor  Kirkes  Hovedkvarter  i 
London.  Der  blev  vi  modtaget  med  sand  Gæstfrihed  af 
Præsident  James  Gunn  Mc  Kay  og  hans  Missionærer.  Han 
inviterede  os  enda  til  at  deltage  i  Friluftsmøder  og  andre 
kirkelige  Aktiviteter. 

Han  beskikkede  mig  til  at  overvære  et  Møde  i  South 
London  Gren.  Jeg  husker,  at  jeg  fortalte  om  nogle  af  de 
Vidnesbyrd,  jeg  havde  modtaget  i  Hæren.  Da  Præsident 
Mc  Kay  talte,  hvilede  Herrens  Aand  paa  ham  i  et  rigt 
Maal.  Han  sagde,  at  det  havde  gjort  et  dybt  Indtryk  paa 
ham  al  høre,  hvorledes  vi  holdt  vor  »Familiebøn«,  og  saa 
talte  han  om  de  2000  Sønner  af  Ammons  Folk,  som  var 
blevel  lært  af  deres  Mødre,  at  der  er  en  retfærdig  Gud, 
og  alle  dem,  der  ikke  tvivlede  vilde  blive  bevarede  ved  hans 
vidunderlige  Magt.  Saa  vendte  han  sig  om  imod  mig  og 
sagde  langsomt  og  med  Eftertryk:  »Jeg  lover  eder,  unge 
Mænd,  i  Herrens  Navn,  at  hvis  I  vil  forblive  trofaste  i  at 
holde  Herrens  Bud,  holde  eder  fra  Verdens  Daarskab  og 
Synd,  og  holde  Visdomsordet  vil  I  alle  komme  tilbage,  be- 
varet til  at  fuldføre  eders  Livsgerning.« 

Jeg  afskriver  dette  Løfte  fra  et  Brev,  som  jeg  har  i  Eje, 
og  som  jeg  skrev  hjem  til  min  Moder  umiddelbart  efter 
Mødet. 

I  vor  lille  Gruppe  af  otte,  besluttede  vi,  at  det  var  en 
Belønning,  der  var  værd  at  stræbe  efter.  Men  som  jeg  ser 
tilbage,  undrer  jeg  over  de  Fristelser,  der  mødte  os.  Vore 
bedste  Venner  blev  ved  at  tilbyde  os  Tobak.  »Det  kan  ikke 
nytte  at  sige  nej,«  sagde  de,  »naar  I  er  ude  i  Løbegravene 
i  Frankrig  og  staar  i  iskoldt  Mudder  til  Brystet,  vil  I  være 
glade  for  en  Cigaret  eller  en  Drik  Whisky  til  at  varme  jer 
op.« 

>Oh,  I  drikker  ikke  Te!  Vent  til  I  har  marcheret  hele 
Dagen  og  der  ikke  servers  andet  end  Te!  Vent  til  I  ligger 
saaret  derude  og  er  ved  at  forgaa  af  Tørst  og  slæber  jer 
hen  til  et  Granathul  for  at  drikke  af  Vandet,  der  har  sam- 
let sig  i  det  — ■  og  I  finder  en  død  Kammerat  liggende  i 
det!  I  vil  være  glade  for  en  smule  kogt  Te,  vil  I  ikke?« 

Naar  I  er  ved  at  gøre  Fremrykning  og  I  trænger  til 
noget,  der  vil  stramme  jer  op,  tænker  jeg  I  vil  tage  jer 
Part  af  Bommen.«  »Det  kan  ikke  nytte  at  være  nøjeseende, 
før  eller  senere  kommer  I  til  at  give  op  alligevel.  Det  er 
absolut  umuligt  at  klare  sig  der,  foruden  dem,  I  kan  lige 
saa  godt  give  op  nu  og  nyde  dem.« 

Vi  kunde  ikke  faa  dem  til  at  se  anderledes  paa  det,  de 
rnaatte  jo  vide  Besked,  de  havde  været  i  Frankrig  i  flere 

Maaneder.  Men  Herren  havde  givet  et  Løfte  ved  sine  Tje- 
nere —  havde  han  forlangt  noget  af  os,  som  var  umuligt? 

Jeg  skal  altid  tænke  paa  det,  som  en  Velsignelse,  at  vi  i 
vor  Læsning  af  Mormons  Bog  kom  til  det  Sted,  som  giver 
Beretningen  om  Lehi,  som  forlangte  at  hans  Sønner  skulde 
gaa  til  Jerusalem  for  at  hente  de  hellige  Plader.  De  ældre 
Sønner  nægtede  at  gaa  og  sagde,  at  det  han  forlangte  var 
aldeles  umuligt.  Men  Nephi  sagde:  »Jeg  vil  gaa  og  gøre 
det,  som  Herren  har  befalet,  thi  jeg  ved,  at  Herren  giver 
ingen  Befaling  til  hans  Børn  at  udføre,  uden  han  aabner 
Udvej  for  dem,  saa  de  kan  udføre  det,  han  har  befalet 
dem.« 

En  eller  to  ad  Gangen  blev  vor  lille  Gruppe  af  otte  Med- 
lemmer sendt  til  Frankrig.  Det  skete,  at  naar  vi  havde 
marcheret  mange  Mil  og  var  sultne  og  trætte  og  om  Afte- 
nen slæbte  os  hen  for  at  faa  vor  Ration,  at  der  ikke  var 
andet  end  Te  at  faa.  Efter  nogle  faa  Erfaringer  af  den 
Slags,  lærte  vi  at  spare  lidt  for  de  brødløse  Dage,  paa  Ti- 
der, naar  vi  fik  »rigelig«.  Vi  tog  vor  Tørn  i  Løbegravene 
og  kravlede  over  »No  Mans  Land«,  og  vi  bortbyttede  vore 
Rationer  af  Rom,  Te  og  Cigaretter  for  Luksusartikler,  som 
Syltetøj  eller  andre  nærende  Fødemidler.  Hver  især  havde 
sine  egne  Erfaringer. 

Engang  da  jeg  var  i  Hospitalet,  syg  af  Influenza  og  andre 
Onder,  blev  jeg  sat  paa  en  anden  Prøve.  »I  dette  Stadium 
af  Sygdommen,«  sagde  Sygeplejersken,  »faar  Patienterne 
kun  Te.«  »Men  jeg  drikker  ikke  Te,«  sagde  jeg.  »Kan  jeg 
ikke  faa  noget  Mælk?«  »Det  er  aldrig  før  sket,  men  jeg 
skal  gøre  et  Forsøg.«  Saa  fik  jeg  Mælk  i  Stedet  for  Te. 

I  November  1917  stormede  vor  Eskadron  Combrai.  To 
af  de  otte  var  med.  Da  vi  med  dragne  Sabler  red  over  en 
skrøbelig  Bro  faldt  min  Hest  ned.  Paa  en  eller  anden 
Maade  fik  jeg  mig  selv  frigjort  fra  Hesten,  som  den  med 
et  Stykke  af  Broen  tumlede  ned  i  Vandet.  Jeg  tabte  min 
Sabel  i  Vandet,  men  faldt  saaledes,  at  jeg  ikke  sank,  og 
naaede,  skønt  jeg  var  tungt  belæsset  med  Oppakning  at 
svømme  ud.  Tropperne  passerede,  før  jeg  fik  min  næsten 
druknede  Hest  slæbt  op  af  Vandet,  alt  imedens  en  tysk 
Snigskytte  gjorde  det  varmt  for  mig.  En  Soldat  kom  tram- 
pende tilbage.  »Hvor  er  Eskadron  »B«,  spurgte  jeg.  »Væk!« 
sagde  han,  »omringet  og  skudt  sønder  og  sammen!«  »Stak- 
kels Eskadron  »B«!«  hørte  jeg  nogen  sige. 

Vaad  og  rystende  af  Kulde  ventede  jeg  i  de  lange  Natte- 
timer. Omkring  ved  Kl.  9  kom  en  Snes  Kammerater,  som 
havde  kæmpet  sig  igennem  og  slap  tilbage  til  vor  Linie. 
Omkring  Kl.  2  kom  der  ti  andre.  Men  det  var  alt.  Leslie 
Bigelow,  en  af  vor  Gruppe,  som  havde  modtaget  Løftet,  var 

blandt  de  Forsvundne.  Han  havde  levet  sin  Religion  og 
holdt  Visdomsordet.  Var  Herrens  Løfte  slaaet  fejl? 

I  min  Mindebog  har  jeg  et  Kort,  slidt  og  falmet,  dateret 
11.  Juni  1918  og  poststemplet  Friederichfeld  bei  Wesel. 
Det  kom  fra  et  Medlem  af  Fangelejren  der.  Og  sammen 
med  Kortet  opbevarer  jeg  et  Billede  af  min  Ven  Leslie  i 
Fangeuniform,  som  jeg  saa  ham  i  London  den  første  Jul 
efter  Vaabenstilstanden  var  sluttet.  Han  havde  gennem- 
gaaet  utrolige  Strabadser  og  lidt  mange  Savn,  men  kom 
tilbage  i  Live  og  med  godt  Helbred. 

Jeg  opbevarer  det  lille  Kort  og  Fotografi,  ikke  alene 
fordi  de  minder  mig  om  min  Ven,  der  bevarede  Livet,  men 
fordi  de  er  Symbolet  paa  en  Sejr  —  et  udødeligt  Vidnes- 
byrd til  mig,  at  naar  vi  gør  vor  Part  slaar  Herrens  Ord  al- 
drig fejl ! 

De  andre  Medlemmer  af  Gruppen  har  uden  Tvivl  ned- 
skrevet deres  Erfaringer.  Lowell  Duncombe  var  i  et  Regi- 
ment, der  blev  beordret  til  at  storme  en  lille  Lund,  der  var 
fuld  af  Maskingeværer,  de  skulle  storme  til  Hest  i  fuldt 
Dagslys.  Kaptajnen  nægtede  først  at  adlyde  Ordren  og 
sagde,  at  det  var  det  rene  Vanvid,  da  det  var  den  visse  Død 
for  Mændene.  Men  Ordren  kom  tilbage  fra  Brigadegenera- 
len: »Tag  den  Lund!  jeg  er  ligeglad  om  ikke  en  eneste  een 
af  dem  kommer  tilbage!«  De  stormede,  og  Sir  Phillip  Gibbs 
siger  i  sin  Beskrivelse  deraf,  at  i  Løbet  af  nogle  faa  Mi- 
nutter laa  hver  eneste  Hest  død  paa  Marken.  De  fleste  af 
Mændene  reddede  Livet.  Lowell  var  iblandt  dem,  der  und- 
slap. Hans  Hest  blev  skudt  under  ham,  men  han  kravlede 
over  i  en  Løbegrav  og  slap  tilbage.  En  anden  Mand  red 
min  Hest  den  Dag,  da  jeg  endnu  var  i  Hospitalet,  min 
Hest  blev  ogsaa  skudt. 

I  Foraaret  1918  skulle  vi  tilfods  tage  en  Høj.  Før  vi  be- 
gyndte tog  vi  vore  Overfrakker  af  og  lagde  dem  i  en  Bun- 
ke, med  det  samme  slog  en  Granat  ned  i  Bunken  og  for- 
vandlede den  til  en  Masse  Klude.  »Nu  Mænd,«  forklarede 
Kaptajnen  i  en  bestemt  Tone,«  vi  gaar  op  ad  Højen  i  Hold. 
Det  første  Hold  faar  nok  en  varm  Modtagelse.  I  er  det 
første  Hold.  Men  husk  paa,  der  er  mange,  der  kommer 
bag  efter  for  at  give  jer  Undsætning.« 

Ordren  blev  givet,  og  vi  løb  ud  i  det  aabne.  En  Haglstorm 
af  Kugler  hvislede  over  og  omkring  os.Vi  løb  nogle  faa 
Skridt,  kastede  os  ned  paa  Jorden,  løb  saa  igen,  og  saa- 
ledes  fremad  til  vi  naaede  Bakkekammen.  Lee  Mc  Omber 
blev  skudt  i  Anklen  paa  Vejen  op  ad  Højen.  Charlie  Tufts 
og  jeg  bar  en  Kasse  Maskingeværammunition  imellem  os. 
En  Granat  slog  ned  i  en  Jordbunke  paa  Højde  med  vore 
Hoveder  nogle  Favne  foran  os.  Men  som  den  eksploderede 

blev  alle  Stykkerne  slynget  opad,  og  vi  undslap.  Som  vi 
kom  over  Bunken  ned  i  en  Hulvej  slog  en  anden  Granat 
ned  lige  imellem  Fødderne  paa  os  og  eksploderede.  Vi 
blev  slaaet  ned  og  delvis  bedøvet,  han  fik  nogle  Huller  i 
sil  Tøj;  liere  af  dem  paa  hver  Side  af  os  var  slaaet  ned  og 
haardt  saaret;  men  ingen  af  os  havde  faaet  saa  meget  som 
en  Rift.  Jeg  blev  fortalt,  at  da  han  løb  frem  for  at  lage 
Pladsen  af  en,  der  faldt  (\</>(\  ved  sil  Maskingevær  slog  en 
anden  Granat  ned  imellem  hans  Fødder,  men  eksploderede 
ikke.  Da  jeg  var  beskæftiget  med  at  bære  saarede  til  For- 
bindingsstationen,  traf  jeg  sammen  med  nogle  engelske 
Tropper,  der  kom  for  at  yde  os  Forstærkning.  Majoren, 
som  førte  dem,  blev  ramt  paa  det  ene  Knæ,  som  blev 
knust.  Med  fuldkommen  Selvkontrol  i  de  næsten  ulidelige 
Smerter  forklarede  han  i  alle  Enkeltheder  Planen,  som  vi 
skulle  følge,  før  han  lod  sig  bære  bort.  Vi  begyndte  vor 
March  gennem  Skoven,  i  Gaasegang,  jeg  var  den  tredie  i 
Rækken.  Granater  susede  igennem  Skoven  og  slog  Træerne 
af,  som  var  de  Tændstikker.  Kugler  hvislede  overalt  om- 
kring os,  og  en  Flyvemaskine  gjorde  det  mere  interessant 
ved  at  beskyde  os  fra  Luften.  En  Kugle  ramte  og  den  for- 
feste Mand  faldt  sammen;  en  anden  og  den  næste  faldt  til 
Jorden  med  et  Suk.  Saa  var  det  min  Tur.  Jeg  er  glad  den 
ikke  kom. 

Mændene,  der  var  blevet  tilbage  ved  vore  Heste  havde 
tilberedt  et  overdaadigt  Maaltid  til  os. 

»De  vil  være  godt  sultne  efter  dette  Slag,«  sagde  de  til 
dem  selv,  »thi  de  har  ingen  Ting  faaet  i  snart  to  Dage.  Saa 
vi  vil  have  en  Overraskelse  til  dem.« 

Kun  seks  af  os  kom  tilbage  for  at  spise,  saa  for  engang 
var  der  rigeligt. 

Saa  fulgte  der  otte  Maaneder  af  aktiv  Tjeneste.  I  en 
Storm,  som  blev  foretaget  af  Kavaleriet  ved  Le  Cateau, 
blev  Charlie  Tufts  saaret  i  den  ene  Haand  og  indlagt  p,aa 
Hospitalet  for  en  Maaneds  Tid.  Da  Vaabenstilstanden  kom, 
var  vi  i  Belgien,  forfølgende  den  retirerende  Fjende.  Hver 
eneste  af  de  otte  havde  været  Døden  nær,  to  var  blevet  saa- 
ret, een  var  taget  til  Fange  for  et  Aar;  men  alle  kom  vi 
tilbage  til  vore  Hjem  i  Live  og  med  godt  Helbred,  og  alle 
er  vi  ilive  nu  bevaret  for  vort  Livs  Mission.  Herrens  Løfte 
blev  opfyldt. 

Alle  de  Hellige,  der  ihukomme  at  holde  og  gøre  efter 
disse  Ord  og  vandre  i  Lydighed  efter  Befalingerne,  skulle 
annamme  Lægedom  for  deres  Navle  og  Vajdske  for  deres 
Ben, 

Og  jeg,  Herren,  giver   dem   den   Forjættelse,   at  Dødens 

Engel   skal  gaa  dem   forbi,  ligesom  Israels  Børn,   og  ikke 
ihjelslaa  dem,  Amen! 

(Lærdommens  og  Pagtens  Bog  89:  18,  20). 


Os  selv! 


Den  vanskeligste  Ting  i  Verden  er  at  forstaa  sig  selv. 
Det  er  en  Kendsgerning,  at  vi  er  bange  for  os  selv,  vi  fryg- 
ter for  at  lære  os  selv  at  kende.  Disse  Sætninger  lyder 
maaske  saa  afstukne,  saa  færdige,  saa  haarde.  Men  prøv 
engang  at  se  paa  dem  igen.  Det  er  jo  virkelig  sandt.  Vi  er 
ikke  saa  glade  for  at  trævle  os  selv  op,  og  undersøge  de 
Ting  vi  er  sammensat  af.  Der  kommer  saa  meget  Grums 
med.  Vi  holder  ikke  af,  at  skulle  bedømme  os  selv  helt  og 
holdent  og  med  et  fuldstændigt  koldt  og  nøgternt  Sind.  Vi 
vil  ligesom  nøjes  med  bare  at  vide  det  tilnærmelsesvis.  Vi 
er  ligesom  angst  for  at  gøre  det  Arbejde,  som  det  kræver 
at  gaa  til  Bunds  i  Karakteren,  trævle  den  op  og  sætte  vore 
Egenskaber  paa  Plads  og  sige:  »Dette  her,  som  jeg  finder 
i  mit  Sind,  kan  jeg  i  Grunden  ikke  være  tjent  med.  Det  er 
ikke  smigrende  for  mig,  at  jeg  har  en  saadan  Trang  i  mit 
Væsen.  Denne  Trang  kan  være  Lysten  til  at  sladre,  eller 
at  hævde  sig  paa  andres  Bekostning,  angle  efter  Smiger 
eller  være  en  Smule  skadefro. 

Der  er  virkelig  en  hel  Del  Ting,  man  ikke  bryder  sig  om 
at  faa  ryddet  op  i  -  -  det  viser  for  Eksempel  den  Angst 
man  kan  have  for  at  være  alene.  Det  er  jo  nemlig  saadan, 
at  naar  man  er  henvist  til  sig  selv,  saa  begynder  man  u'vil- 
kaarligt  at  tale  med  sig  selv. 

Tænk  at  saadan  svarede  jeg  virkelig  den  Gang,  siger 
man  sig  selv  og  mindes  en  eller  anden  Kontrovers.  Og  saa 
rødmer  man  maaske  over  det  Svar,  som  man  engang  var 
saa  stolt  af,  fordi  man  fandt  det  saa  rammende  og  kækt, 
men  nu  kan  man  se,  det  er  under  ens  Værdighed.  Egentlig 
skulde  vi  søge  ind  til  denne  vanskelige  Ting,  at  lære  os 
selv  at  kende.  Ved  at  lære  os  selv  at  kende,  bliver  vi  lyk- 
keligere, sikrere  og  sandere.  Kan  vi  se  os  selv  fast  i  øj- 
nene, kan  vi  ogsaa  med  mere  Styrke  møde  Livet  -  -  det 
man  med  en  Undertone  i  Stemmen  benævner  »Det  vanske- 
lige Liv«. 

Kundskab  dræber  Frygt:  Emerson. 

Visdommen  er  kun  Sandhed:  Grethe. 

Læsning  er  for  Sjælen,  hvad  Motion  er  for  Legemet:  Ad- 
dison. 

Laru, 

^Redaktionelt 


Til  en  ung  Mand,  der  begynder  Livet. 

Fra  Improvement  Era. 


Unge  Mand,  der  begynder  Livet.  Der  skulde  siges  mange 
Ting  til  dig.  Nogle  af  dem  kan  du  ikke  tro,  førend  din 
Erfaring  har  bevist  deres  Sandhed.  Nogle  af  dem  maa  du 
tro  paa  dine  Venners  højtidelige  Forsikring.  At  overbevise 
sig  om  dem  ved  Erfaring  vilde  være  for  kostbart. 

En  Verdens  Sympatier  er  med  dig.  En  Moders  Bønner 
strøkker  sig  ud  for  at  beskærme  dig.  En  Faders  ægstelige 
Stolthed  kæmper  for  at  lede  dig.  Arven  fra  ædle  Forfædre 
gør  dig  rig.  En  himmelsk  Faders  Plan  udpeger  din  Vej. 
Og  en  Tidsalder,  som  i  højeste  Grad  trænger  til  Retskaf- 
fenhed og  en  dygtig  og  en  hensigtsmæssig  tidlig  Manddom, 
venter  paa  dig  den  Dag  du  er  beredt. 

Til  dig,  unge  Mand,  der  begynder  Livet,  skulde  der  siges: 
»Vent  ikke,  indtil  der  er  gaaet  for  meget  af  Livet,  førend 
du  i  Oprigtighed  søger  Opnaaelsen  af  et  hvilket  som  helst 
Maal,  du  har  sat  dig.  Ansvarene  forøges  med  Aarene. 
Aspirationer,  der  engang  er  blevet  udsatte,  bliver  lettere  at 
udsætte  igen,  og  saaledes  bliver,  eftersom  Tiden  gaar, 
Ustadigheden  og  Hindringerne  større.  Hvis  du  har  bestemt 
dig  til  en  Profession,  en  højere  Uddannelse  eller  Opnaael- 
sen af  større  Dygtighed  i  Kunsten  formindskes  hvert  Aar, 
der  gaar,  ikke  blot  dine  Anledninger  til  en  saadan  Op- 
naaelse,  men  formindskes  ogsaa  paa  den  anden  Side  Aarene 
i  Livets  Spektrum  i  hvilke  du  kan  gøre  dine  Indsatser,  be- 
tale Dividende  i  personlig  Gengæld  og  for  ydet  Tjeneste. 
Opsæt  ikke  Dagen  for  din  Forberedelse,  unge  Mand.  Dette 
maa  du  tro,  fordi  en  Ven  fortadler  dig,  det  er  saaledes.  At 
faa  det  bevist  ved  din  egen  Erfaring  er  at  træde  ind  i  den 
store  Hær  af  »dem  der  kunde  have  været  noget«. 

En  anden  Ting,  du  maa  tro,  unge  Mand,  der  begynder 
Livet,  er  den  overordentlige  store  Værdi  Rettænkenheden 
har.  Ting,  der  er  næsten  rigtige  eller  kun  lidt  mere  eller 
mindre  skadesløse  Urigtigheder  har  ingen  Plads  paa  din 
Liste  af  Værdier.  Urettænkenhed  i  de  mindre  Afgørelser  i 
Dag  kan  ikke  særkende  dig  bemærkelsesværdigt  fra  sam- 
vittighedsfulde a^rlige  Mennesker  nu  -  men  om  ti  eller 
tyve  Aar  vil  et  lille  Fejltrin  stille  en  uoverskridelig  Afgrund 
imellem  dig  og  de  Mænd,  som  du  kunde  lide  at  være  Kam- 
merater med.  Du  behøver  ikke  at  have  en  Ingeniør  til  at 

fortælle  dig,  at  der  er  en  uendelig  Forskel  imellem  en  lille 
Læk  i  Dæmningen  og  slet  ingen  Læk.  Og  du  maa  ogsaa  tro, 
at  der  en  lige  saa  stor  Forskel  imellem  Nydelsen  af  en 
Cigaret,  et  Glas  Vin  eller  01  eller  en  anden  daarlig  Hand- 
ling og  ingen  af  disse  Ting.  Hvor  lidt  en  personlig  Erfaring 
i  den  Retning  kan  synes  at  koste  dig,  er  den  dog  ikke  Pri- 
sen værd.  Dette  maa  du  tro,  fordi  en  Ven  fortæller  dig, 
det  er  sandt,  ellers  kan  du  blive  en  af  den  sørgelige  Skare 
af  Mænd,  der  ønsker,  at  de  havde  gjort  anderledes. 

Der  er  en  anden  Ting,  du  maa  tro,  unge  Mand.  Maaske 
vil  det  være  et  Schok  for  dig  at  høre  det.  Det  har  været  det 
for  mange  af  os.  Det  er  dette:  ikke  alt  er  sandt,  fordi  du 
ser  det  trykt  i  en  Bog.  Og  dette  gælder  ogsaa  for,  hvad  du 
hører  i  Klasseværelset.  Mænd  skriver  Bøger,  og  Mænd  be- 
gaar  Fejl.  Mænd  kan  endogsaa  blive  bedraget  af  deres  egne 
Tanker,  og  mangen  en  saakaldt  Autoritet  er  ofte  befundet 
at  være  i  Modstrid  med  andre  Autoriteter.  Førend  du  lader 
dig  forvirre  af  nogen  moderne  Teori,  som  synes  at  være  i 
Strid  med  den  Grundvold,  hvorpaa  dit  Liv  er  bygget,  se 
om  den  samme  Lærdom  blev  akcepteret  for  en  Generation 
siden,  og  hvis  den  ikke  blev  det  vent  saa  andre  Tiaar  eller 
saadan  for  at  se,  om  den  endnu  bliver  almindeligt  lært.  Du 
har  Tid  til  at  vente.  Evigheden  er  en  lang  Tidsperiode, 
unge  Mand,  der  begynder  Livet. 

Der  er  en  anden  Ting,  du  burde  vide  og  kende,  unge 
Mand,  der  begynder  Livet.  Der  findes  nogle  Ting,  der  al- 
drig forandrer  sig  i  en  skiftende  Verden.  Det  er  de  klippe- 
faste Grundvolde  til  hvilke  de  flydende  Dokker,  som  hæver 
sig  og  falder  i  Livets  Tidevande,  er  fortøjede  til.  Det  er  det 
evige  Fodfæste,  som  holder  hver  Ting  omkring  os  fra  at 
være  lutter  drivende  Vrag  paa  et  uroligt  Hav.  Det  er  Men- 
neskehedens uvurderlige  og  evige  Ejendomme.  Det  er  alle 
de  Menneskers  Arv,  der  viser  Lydighed  imod  Sandheden. 
Det  findes  samlet  som  et  Hele  i  din  Kirkes  Principper, 
Idealer  og  Lærdomme,  unge  Mand,  og  ingen  Livsbygnings- 
værk.'som  du  planlægger  at  opføre,  har  Raad  til  at  have 
et  mindre  sikkert  Fodfæste,  medmindre  du  slutter  dig  til 
de  sørgelige  Rækker  af  dem,  som  har  set  stolte  Skabelser 
hensmuldre  paa  deres  elendige  Grundvolde,  naar  Stormene 
kom. 

En  afgørende  Ting,  som  du  maa  tro  og  erfare  for  dig 
selv,  unge  Mand,  der  begynder  Livet,  er,  at  Verden  endnu 
tilbyder  indvendig  Fred  og  megen  Glæde  og  rige  og  ærlige 
Belønninger  til  den,  som  vil  lægge  sig  disse  Ting  paa  Sinde 
og  opføre  sit  Bygningsværk  derefter. 

R.    L.  C. 


"  .3  -,K 

Den  europæiske  Missions 
Kvindelige  Hjælpeforenings  Aarsrapport  for  1936. 


Financiel  Rapport. 
Indtægter. 

Kassebeholdning  for  Januar  1936: 

Velgørenhedsfond   Kr.  20,952  00 

Generalfond „     13,713  75 

lait  Kr.  34,665  75 
Bidrag  modtaget  i  1936 

Til  Velgørenhedsfond Kr.  27,601  35 

Generalfond „    20,705  44 

Aarlig  Kontingent „      2,913  66 

Andre  Indtægter 1,457  37 

lait  Kr.  52,677  82 
Kassebeholdning  og  Indtægter  Kr.  87,343  57 

Udgifter. 

Til  Velgørenheds  Øjemed Kr.  27,577  45 

fil  General  Udgifter ,     22,967  55 

Aarskontingent  til  Hovedbestyrelsen ,      2,634  21 

Andre  Udgifter 135  63 

lait  Kr.  53,314  84 
Kassebeholdning  31   December  1936: 

Velgørenhedsfond Kr.  21,766  63 

Generalfond „     12,262  10 

lait  Kr.  34,028  73 
Udgifter  og  Kassebeholdning  Kr.  87,343  57 

Medlemmer: 

Bestyrere  og  Funktionærer  ...  1151 

Kredslærerinder 587 

Andre  Medlemmer 2910 

Medlemmer  ialt  31   Dec.   1936.  4648 

Jesus   Kristus. 


Af  alle  Mennesker,  som  har  levet  paa  Jorden,  og  hvis 
Navne  er  verdenskendte  gennem  historiske  Beskrivelser, 
indtager  Jesus  Kristus,  født  af  Guds  Tjenerinde  Marie 
i  Belhlehem  i  Judæa,  og  af  Davids  Kongeslægt,  en 
Særstilling  blandt  Patriarker  og  Profeter,  Ypperstepræster 
og  Konger,  Filosofer  og  Videnskabsmænd,  Kunstnere  og 
Sangere,  og  blandt  alle  højt  begavede  Mænd,  som  har  levet 
paa  Jorden  blandt  Menneskenes  forskellige  Nationer,  idet 
han  var  Guds  Søn  som  tilvejebragte  Frelse  for  Menneskene, 
som  de  hellige  Skrifter  fremsætter,  og  som  vi  Sidste  Dages 
Hellige  kan  bevidne  for  alle  Mennesker  er  Sandhed;  thi 
ikke  alene  tror  vi  Vidnesbyrdene  givne  af  Profeter  og 
Apostle  med  stor  Sikkerhed  og  Klarhed,  i  Forbindelse  med 
Kristi  egne  Vidnesbyrd,  som  findes  i  Bibelen,  og  særlig  i 
mangfoldige  Skriftsteder  i  det  ny  Testament;  men  vi  kan 
bevidne  dette  som  Følge  af  de  Aabenbaringer  Joseph  Smith, 
som  iGuds  beskikkede  Profet  i  denne  sidste  Verdenstid, 
modtog  fra  saa  vel  Gud,  Faderen,  som  fra  Kristus,  Guds 
enbaarne  Søn.  Kristi  Undfangelse  i  Moderliv  var  den  hel- 
ligste Undfangelse,  som  har  fundet  Sted  blandt  Kvinder. 
Det  f remgaar  af  de  kortfattede  Beretninger,  som  findes  i 
det  ny  Testament  vedrørende  Jesu  Moder,  at  hun  var  høj- 
lig begavet,  ideelt  tænkende,  og  af  en  æstetisk-poetisk  Na- 
tur og  én  i  alle  Maader  hellig  Kvinde,  som  i  sin  Barndoms- 
tid —  i  Henhold  til  en  vistnok  paalidelig  historisk  Beret- 
ning —  havde  modtaget  den  bedste  religiøse  Undervisning 
og  Skoleuddannelse  af  Præster  og  Lærere  ved  Templet  i 
Jerusalem!  (Se  blandt  andet  Maries  frydefulde  Udtalelser, 
Lukas  1:  46—55). 

Kristus,  som  værende  Guds  Søn,  var  ved  sin  Fødsel  det 
højest  begavede  Barn,  som  har  haft  fysisk  Tilværelse  paa 
vor  Jord,  og  som  Følge  af  hans  Særstilling  som  Guds  en- 
baarne Søn,  der  modstod  Djævelens  Fristelser,  blev  det  mu- 
ligt for  ham  at  udføre  den  af  ham  selv  paatagne  i  Aan- 
dernes  Forudtilværelse,  saa  verdensomfattende  Frelserger- 
ning. Efter  hans  vidunderlige  Lærervirksomhed  og  højpræ- 
stelige Virksomhed  i  Kaldelsen  og  Ordinationen  af  sine 
Apostle  og  halvfjerds  andre  Disciple,  og  Udførelsen  af  Mi- 
rakler, til  Titusinders  Velsignelse,  som  aldrig  nogen  Præst 
eller  Profet  før  hans  Levedage  eller  efter  hans  Tid  har 
kunnet  udføre,  — -  efter  denne  grundlæggende  evangeliske 
Virksomheds  Afslutning,  udført  med  guddommelig  Hand- 
lekraft, blev  det  sluttelig  nødvendigt  for  vor  Frelser  at  lide 

Døden  for  vore  Synders  Skyld,  for  alle  Menneskers  Skyld; 
thi  alle  er  Syndere,  hvor  vel  ikke  alle  er  store  Forbrydere. 
De  dybe  Frelse-Principer  forbundne  med  Kristi  Død  paa 
Korset,  »den  retfærdige  for  de  uretfærdige«,  kan  vi  maaske 
ikke  tilfulde  forstaa,  men  vi  kan  tro,  delvis  forstaa,  og  i 
vore  Hjerter  føle,  at  Kristus,  ved  uskyldig  at  lide  Døden 
paa  Korset  og  have  sit  Blod  udgydt,  tilvejebragte  Frelse  for 
Menneskene  fra  Dødens  Magt;  og  vi  kan  forholdsvis  let 
forstaa,  at  vor  Frelser,  som  kaldte  Lazarus  og  andre  fra 
fysisk  Død  til  Liv  her  paa  Jorden  —  men  ikke  til  Udøde- 
lighed —  efter  sin  Opstandelse  til  Udødelighed,  som  væ- 
rende Gud  med  Faderen,  kan  kalde  til  Live  hver  død  Per- 
son i  Overensstemmelse  med  hans  Alvished  og  Almagt. 
Hvad  er  vel  umuligt  for  Gud? 

Jesu  Kristi  jordiske  Virksomhed  som  Menneskeslægtens 
Frelser  —  og  i  den  Grad  Menneskene  vil  gøre  sig  værdige 
til  at  modtage  Velsignelser  fra  Gud  -  -  rakte  kun  over  et 
kort  Tidsrum,  men  hans  Gerning  fik  en  saa  overvældende 
stor  og  evig  Betydning  for  hvert  eneste  Menneske,  som  har 
levet  paa  Jorden,  og  herefter  skal  blive  givet  Liv  paa  Jorden, 
saa  at  selv  de  største,  historiske  Begivenheder,  som  almin- 
delige kødelige  Mennesker  har  udført,  og  som  har  været  af 
samfundsgavnende  Betydning,  kun  svagt  kan  blive  sam- 
menlignet med  vor  Frelsers  Værk. 

Men  som  det  for  en  Filosof  eller  Videnskabsmand  gæl- 
der om  at  kunne  tænke  dybt  for  at  opnaa  Resultater  og 
drage  rigtige  Slutninger  vedrørende  almcn-menneskelige 
Ting,  og  særskilt  vedrørende  Studiet  af  den  materielle  Na- 
tur og  Naturkræfterne,  saaledes  gælder  det,  at  for  at  kom- 
me til  en  Forstaaelse  af  Kristus  som  Verdens  Frelser  og  af 
Evangeliets  frelsende  Principper,  og  fremdeles  lyksaliggø- 
rende Principper,  maa  der  tænkes,  og  tænkes  dybt.  Dette 
kræver  lidt  Anstrengelse.  Men  det  er  tilvisse  yderst  bekla- 
geligt, om  Menneskene  er  saa  »aandelig  dovne«,  at  de  ikke 
vil  gøre  denne  Anstrengelse  og,  for  at  gaa  lige  til  Sagen, 
undersøge  de  Vidnesbyrd  vedrørende  Frelsen  ved  Jesus 
Kristus,  som  vi  Ældster  og  Præster  og  Medlemmer  af  Jesu 
Kristi  Kirke  af  Sidste  Dages  Hellige  fremsætter  med  stor, 
logisk  Klarhed  for  vore  Medmennesker,  og  hvilket  Vidnes- 
byrd, vi  vil  indrømme,  ogsaa  delvis  har  været  afgivet  af 
mange  oprigtige,  bibelkyndige  Folk  i  de  forskellige  Kirke- 
samfund, skønt  de  paa  Grund  af  manglende  Oplysning  har 
taget  fejl  paa  mange  Punkter.  Men  oprigtige  Mennesker 
vil,  lig  Luther  og  andre  kendte  Reformatorer,  søge  for- 
øget Oplysning  ved  Guds  Aands  Vejledning  vedrørende, 
hvilke  foregivne  evangeliske  Lærdomme  er  de  rette  og  san- 
de; og  de  vil,  styrket  af  Gud,  forsvare  Sandhedslæren  i  Ord 

og  Handling  og  mod  Redebonhed  vige  bort  fra  Antagelsen 
af  Lærdomme,  eller  saakaldte  Sakramenter,  som  ikke  er 
hjemlede  i  Bibelen,  men  som  i  de  fleste  Tilfælde  er  ligesom 
tagne  i  Arv  fra  den  katolske  Kirke.  Dermed  er  ikke  sagt, 
at  den  gamle  katolske  Kirke  ikke  kerer  mange  Ting,  som 
er  i  Overensstemmelse  med  Bibelens  Lærdomme  og  sand 
Kristendom;  men  hvad  der  er  falsk  er  falsk,  og  spidsfin- 
dige Fortolkninger  kan  ikke  gøre  samme  sandt. 

Der  er  ikke  nogen  Filosofi,  der  er  saa  interessant  at 
overveje,  som  de  dybe  Principper,  som  .Jesu  Kristi  vor 
Frelsers  Evangelium  indeholder.  Hvad  Foredragsholdere, 
Såmfundsreformatorer  og  literære  Folk  kalder  »Idealer« 
straaler  med  stor  Klarhed  ud  fra  et  hvilket  som  helst  Prin- 
cip,  der  er  knyttet  til  Kristi  sande  Evangeliums  Lærdomme, 
og  Jesu  Kristi  herlige  Opstandelse  fra  de  døde  er  tilvisse 
det  kronende  Punkt  i  vor  Frelsers  Jordeliv.  Sandheden  af 
alle  Lærdommene,  som  han  ,dcn  almægtige  Guds  enbaarne 
Søn,  fremsatte  for  sine  Disciple,  medens  han  vandrede 
omkring  blandt  Jødelands  Befolkning  i  hine  Dage,  for  at 
forkynde  Saliggørelsens  Lærdomme  for  alle,  som  vilde  lytte 
til  ham,  Sandheden  af  alle  disse  Lærdomme  blev  bevist, 
fysisk  bevist,  derved,  at  han  den  tredje  Dag  efter  sin  Li- 
delse og  Død  paa  Korset  opstod  fra  de  døde  i  Guddoms- 
herlighed.  Forsoningen  for  Menneskenes  begaaede  Synder 
var  tilvejebragt;  og  Tilgivelse  for  begaaet  Synd  blev  mulig. 
Ja,  selv  de  ugudelige  Mennesker,  som  havde  foraarsaget 
hans  Korsfæsteise,  kunde  der  være  noget  Haab  for,  thi 
Kristus  udraabte  paa  Korset,  i  Bøn  til  Gud:  »Fader,  forlad 
dem,  thi  de  ved  ikke,  hvad  de  gør!« 

Den  højeste  og  mest  viglige  Oplysning,  som  Menneskene 
kan  komme  i  Besiddelse  af  er  denne,  al  Kristus  var  Guds 
Søn,  og  at  der  ikke  er  »noget  andet  Navn  under  Himme- 
len, givet  blandt  Mennesker,  ved  hvilket  vi  skal  blive  frel- 
ste« (Ap.  G.  4:  12),  som  Apostlene  fordum  forkyndte  for 
Menneskene  i  Verden  i  Forbindelse  med  deres  evangeliske 
Belærelser  og  deres  Vidnesbyrd  om,  at  Kristus,  som  den 
levende  Guds  Søn  og  Menneskenes  Frelser,  nar  opstaaet 
fra  de  døde. 

Jesu  Kristi  guddommelige  Storhed  fremguar  af  enhver 
Sætning  i  hans  ypperstepræstelige  Bøn,  saakaldct,  som  er 
givet  i  det  syttende  Kapitel  af  Johannes  Evangelium.  Dette 
Kapitel  burde  nøje  kendes  af  alle  sandhedssøgende  Menne- 
sker i  den  ganske  Verden.  Kapitlet  er  tilvisse  overordentlig 
lærerigt  samtidig.  Kristi  Ord  belyser  Guds  Tjeneres  og 
Tjenerinders  herlige  Evighedsarv. 

Niels  F.  Green. 

Dansk  Grundlovsfest,  afholdt  i 
Salt  Lake  City. 


Den  danske  Centralkomité,  der  repræsenterer  de  forskel- 
lige danske  Foreninger  i  Salt  Lake  City,  kirkelige  og  verds- 
lige, ved  almindelige  borgerlige  Sammenkomster,  lod  af- 
holde en  dansk  Grundlovsfest,  Lørdag  Aften  den  femte 
Juni,  i  Hyrum  Jensens  store  Selskabslokale,  med  tilstøden- 
de Havepark.  Livlige  Smaatalcr  blev  holdt  af  Komiteens 
Formand,  Hilmer  W.  Hansen,  der  havde  Ledelsen  af  Pro- 
grammets Udførelse,  samt  af  Vicekonsul  H.  M.  H.  Lund  og 
Ældste  Søren  Rasmussen  fra  Sandy,  Utah.  Sidstnævnte, 
der  for  Aar  tilbage  præsiderede  over  den  skandinaviske 
Mission,  holdt  selve  Grundlovstalen  og  fremsatte  nogle  af 
de  vigtige  historiske  Begivenheder,  som  gik  forud  for 
Grundlovens  Givelsc,  som  underskrevet  af  Kong  Frederik 
den  Syvende  den  femte  Juni,  1849.  En  dansk  Kvartet  sang 
flere  smukke  Sange.  Efter  Programmets  Slutning  deltog 
mange  af  de  tilstedeværende  i  den  paafølgende  Dans.  Der 
blev  serveret  Forfriskninger  ved  Festen,  ved  hvilken  der 
var  henved  150  Personer  kommen  tilstede. 

N.  F.  G. 

Dansk  Gæstfrihed  prises 

af  Niels  Jacobsen,  Salt  Lake  City. 

Øjærnt  her  i  Østen  ligger  »Øolker  et  s=Jl  andet«, 
Skke  et   (yuldland  —  men  ^Rigdommen  blandet  — 
0 avnet  af  Øster-  og  Vesterhavs  fflrme, 
fjylland  og  Øer  omkranset  af  Vandet; 
Sfnden  for  SKlitterne  Venner  du  møder, 
SHengivne  Venner,  som  sultne  Øolk  føder, 
fflrrbejdsfolk  alle,  som  ingenting  øder, 
Øg  du  paa  Øerne  gæstfrihed  finder. 
Øolket  er  oplyst,  og  ædle  er  ^Kvinder. 
Ørugthaver  ser  man  og  skovklædte  tHøje ; 
fHvlsbrug  og  EKvægavl  er  passet  ret  nøje; 
Jlltid  du  mødes  med  smilende  'Blikke; 
Sille  har  Øremsyn  og  ærbare  Skikke. 
^Danmark!  2>u  mindes  i  hele  vor  Øærden, 
SKvor  vi  end  virker  i  vidtstrakte  Verden. 

ANKOMST  OG  BESKIKKELSER.  —  Torsdag  den  24.  Juni  ankom 
følgende  Ældster  til  Danmark  for  at  deltage  i  Missionsarbejdet  her: 
Christian  Bush  fra  Tornce,  Californien;  Robert  Earl  Sørensen  fra  Lo- 
gan,  Utah  og  Louis  Stens  Christensen  fra  Salt  Lake  City,  Utah.  Æld- 
sterne  Sørensen  og  Christensen  er  blevet  beskikket  til  at  arbejde  i 
Aalborg  og  Ældste  Bush  til  at  arbejde  i  Silkeborg. 

FORFLYTTELSER.  —  Ældsterne  Edwin  Joseph  Jensen  og  Joseph 
Oowell  Mortensen  er  forflyttet  fra  København  til  Aarhus;  Ældste 
Figat  H.  Breum  fra  Silkeborg  til  Herning;  Ældste  Ver  Don  Carpenter 
fra  Herning  til  København;  Ældste  Marcel  Lauper  er  blevet  afløst 
som  Distriktspræsident  i  Odense  og  beskikket  til  Distriktspræsident  i 
Aalborg;  Ældste  Paul  B.  Tanner  fra  København  til  Odense,  hvor  han 
er  beskikket  til  Distriktspræsident;  Ældste  Edwin  C.  Shipp  fra  Kø- 
benhavn  til  Distriktspræsident  i  Esbjerg. 

ESBJERG.  —  Søndag  den  27.  Juni  blev  Mary  Jørgensen  døbt  af 
Ældste  George  A.  W.  Petersen. 

KOBENHAVN.  —  Torsdag  den  24.  Juni  blev  Holger  Jakobsen  døbt 
af  Ældste  Dewayne  Hansen,  og  Lørdag  den  26.  Juni  blev  Gudrun 
Elizabeth  Hansen  døbt  af  Ældste  Paul  B.  Tanner. 

AARHUS.  —  Fredag  den  4.  Juni  afgik  Søster  Marie  Nielsen  ved  Dø- 
den 79  Aar  gammel.  Begravelsen  foregik  fra  Kirken  i  Borupsgade. 
Koret  sang:  „O,  min  Fader,  du  som  troner",  hvorefter  Ældste  Svend 
Jensen,  holdt  Aahningsbønnen.  Broder  H.  P.  Thomasen  talte  smukt 
angaåénde  afdødes  Liv  og  Virken,  Broder  Thorval  Jensen  sang  en 
Solo  med  Violinakkompagnement  af  Hr.  Karl  Henningsen.  Derpaa  tal- 
te Distriktspræsident  Enock  Thornc,  hvorefter  Koret  sang  Salmen: 
„Han  lever,  vor  Forløser  stor".  Slutningsbøn  ved  Broder  Ejner  Erik- 
sen. 

Ved  Graven  blev  følgende  Kvartet  afsunget:  „Naar  Verden  er 
kold"  Bøn  ved  Ældste  M.  R.  Liljenquist,  hvorefter  alle  de  Tilstede- 
værende sang:   „Nærmere  Gud  til  dig". 

Broder  H.  Kjelstrup  takkede  paa  Familiens  Vegne  for  den  udviste 
Deltagelse. 

